Bamako

Bamako (bahasa Bambara: ) merupakan ibu negara sekaligus bandar terbesar Mali. Bamako terletak di Sungai Niger, di bahagian barat daya negara tersebut. Bandar ini adalah pusat pentadbiran dan perdagangan penting negara Mali.

Penduduknya berjumlah 1,690,471 orang pada tahun 2006, ia dicatatkan sebagai bangunan paling pesat membangun di benua Afrika pada tahun sama.

Sejarah 
Nama tempat ini datang daripada ungkapan bahasa Bambara bermaksud "ekor buaya".

Ketika berkembangnya Empayar Ghana yang menakluk bandar ini pada abad ke-11, Bamako menjadi suatu bandar pasar pesat dan tumpuan para ulama Islam serata Afrika dengan banyak madrasah dan masjid didirikan dalamnya.

Setelah ia merdeka dalam pemerintahan Republik Mali tahun 1960-an, ia mendapat banyak pelaburan dari segi pembangunan daripada Kesatuan Soviet hasil hubungan pemerintah ia yang berfahaman sosialis. Namun, banyak perusahaan yang terbangun di sana runtuh merosotkan ekonomi kota tersebut.

Geografi 
Ia terletak di dalam suatu dataran banjir aliran sungai Niger di mana banyak kawasan ini berpermukaan rata. Suatu tubir hasil penghakisan suatu gunung berapi mati wujud di bahagian utara kota.

Iklim dan suhu 
Kota ini beriklim savana tropika mengikut pengelasan iklim Köppen (Aw) Ia bercuaca panas sepanjang tahun dari Mac hingga Mei, musim paling sejuk ia pula dari November hingga Februari.

Rujukan 

Bandar di Mali
Ibu negara di Afrika